У паняцця ёсць і іншыя значэнні, гл. Гістарычны музей.

Фасад музея
Другі будынак Нямецкага гістарычнага музея, пабудаваны па праекце Бэй Юйміна
**Нямецкі гістарычны музей** (ням.: Deutsches Historisches Museum, скар. *DHM*) — музей гісторыі Германіі, размешчаны ў Берліне ў будынку Цэйхгаўза на вуліцы Унтэр-дэн-Ліндэн.

Гісторыя
--------

Музей быў заснаваны 28 кастрычніка 1987 года па выпадку святкавання 750-гадовага юбілею Берліна і ў той час размяшчаўся ў будынку Рэйхстага ў Заходнім Берліне. У гэты дзень адпаведнае пагадненне было падпісана федэральным канцлерам Гельмутам Колем і кіруючым бургамістрам Заходняга Берліна Эберхардам Дыпгенам у будынку рэйхстага. Першая пастаянная выстаўка *«Карціны і сведчанні нямецкай гісторыі»* адкрылася ў снежні 1994 года і складалася з больш чым 2 000 экспанатаў.

Нямецкі гістарычны музей меркавалася размясціць у спецыяльна пабудаваным для яго будынку недалёка ад рэйхстага. У архітэктурным конкурсе на праект новага музейнага будынка перамог італьянскі архітэктар Альда Росі. Падзенне Берлінскай сцяны ўнесла свае карэктывы ў гэтыя планы. Пасля аб'яднання Германіі 3 кастрычніка 1990 года федэральны ўрад перадаў Нямецкаму гістарычнаму музею калекцыю і плошчы Музея нямецкай гісторыі, які функцыянаваў у ГДР. Так Цэйхгаўз, самы стары будынак на Унтэр-дэн-Ліндэн, стаў домам для Нямецкага гістарычнага музея. Першыя экспазіцыі ў Цэйхгаўзе адкрыліся ўжо ў верасні 1991 года.

У 1998 годзе пачалася рэстаўрацыя Цэйхгаўза. Фае і ўнутраны дворык адкрыліся ў красавіку 2004 года. Пастаянная выстаўка музея адкрылася 2 чэрвеня 2006 года ў прысутнасці федэральнага канцлера Ангелы Меркель. З 2003 года быў адкрыты доступ наведвальнікаў у другі будынак музея, пабудаваны Бэй Юймінам, дзе праходзяць спецыялізаваныя выстаўкі.

Нямецкі гістарычны музей адным з першых музеяў Германіі адкрыў уласны вэб-сервер, які ператварыўся ў адзін з самых папулярных музейных сервераў у Германіі. Нямецкі гістарычны музей — адзін з самых наведвальных музеяў Германіі.

Выстаўкі
--------

Пастаянная выстаўка музея ўключае больш за 8 000 гістарычных экспанатаў, якія распавядаюць пра асоб, падзеі, ідэі і працэсы ў амаль двухтысячагадовай нямецкай гісторыі: ад першага стагоддзя да н.э. і да нашых дзён. Апроч асноўнай экспазіцыі ў музеі рэгулярна праходзяць спецыялізаваныя выстаўкі.

Зноскі
------

1. ↑  Visitor Figures 2016 // *The Art Newspaper* — 2017. — Iss. 289. — ISSN 0960-6556<a href='https://wikidata.org/wiki/Track:Q2331628'></a><a href='https://wikidata.org/wiki/Track:Q29908205'></a>

Літаратура
----------

* Christoph Stölzl: *Deutsches Historisches Museum. Ideen — Kontroversen — Perspektiven.* ISBN 3-549-06682-1
* *Deutsches Historisches Museum Berlin. Aldo Rossis Entwurf im Gefüge der Kulturformen*, ISBN 3-421-03004-9
* Mathias Wallner und Heike Werner: *Architektur und Geschichte in Deutschland.* S. 162—163, München 2006, ISBN 3-9809471-1-4
* Jürgen Kocka: *Ein chronologischer Bandwurm. Die Dauerausstellung des Deutschen Historischen Museums*. In: Geschichte und Gesellschaft Jg.32/2006. S.398-411.
* Ulrike Kretzschmar (Hrsg.): *Das Berliner Zeughaus. Vom Waffenarsenal zum Deutschen Historischen Museum. The Berlin Armoury. From the Arsenal to the German Historical Museum*. München/Berlin/London/ New York, Prestel Verlag 2006. 112 S. zahlr. farb. Abb.. ISBN 3-7913-3356-9.
* Heinrich Müller, Hartmut Kölling: *Europäische Hieb- und Stichwaffen. aus der Sammlung des Museums für Deutsche Geschichte* Berlin, Militärverlag der Deutschen Demokratischen Republik 1981, 2. Auflage 1982, 448 S. zahlr. farb. und s/w Abb. fotografiert von Gerd Platow, Bestellnummer:*746 245 6*, nur antiquarisch erhältlich (behandelt den Bestand des Vorgängermuseums)

Спасылкі
--------

* 

* Лагатып Вікісховішча На Вікісховішчы ёсць медыяфайлы па тэме **Нямецкі гістарычны музей**
* Архівавана 3 жніўня 2009.

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram · SoundCloud |
| Слоўнікі і энцыклапедыі | Brockhaus |
| 

| Нарматыўны кантроль |
| --- |
| BIBSYS: 98015127 · BNC: a20386874 · BNE: XX123670 · BNF: 12240205w · CiNii: DA04987125 · CONOR: 334930019 · GND: 2115559-8 · ISNI: 0000 0001 0794 1012 · LCCN: n90000265 · LNB: 000012594 · NKC: ko2002102557 · NLA: 49284256 · NSK: 000630256 · NUKAT: n98065523 · PTBNP: 1217375, 644283 · SUDOC: 031125840 · VIAF: 124463260 · ULAN: 500244651 |

 |